turjo4nis/wikipedia-bn-dump-20250701 huggingface dataset:
ডেভিড পেট্রিয়াস

জেনারেল ডেভিড হাওয়েল পেট্রিয়াস (ইংরেজি ভাষায়: General David Howell Petraeus) (জন্ম: ৭ই নভেম্বর, ১৯৫২) ইরাকের বহুজাতিক বাহিনীর কমান্ডিং জেনারেল। ২০০৭ সালের ২৬শে জানুয়ারি সিনেটের ৮১-০ ভোটে তাকে এই পদে মনোনীত করা হয়। আর তিনি এই পদ গ্রহণ করেন ১০ই ফেব্রুয়ারি। তার আগে জেনারেল জর্জ ডব্লিউ কেসি, জুনিয়র এই পদে নিযুক্ত ছিলেন। কেসিকে এই সময়ের পর থেকে মার্কিন সেনাবাহিনীর প্রধান পদে নিযুক্ত করা হয়। বহুজাতিক বাহিনীর প্রধান হিসেবে পেট্রিয়াস ইরাকে কোয়ালিশন বাহিনীর সবকিছু পরিচালনার দায়িত্ব পেয়েছেন। ২০০৮ সালের ২৩শে এপ্রিল মার্কিন সেক্রেটারি অফ ডিফেন্স রবার্ট গেট্‌স পরবর্তী মার্কিন সেন্ট্রাল কমান্ডের প্রধান হিসেবে তার নাম ঘোষণা করেছেন।

তথ্যসূত্র

বহিঃসংযোগ 

 Official Army biography 
 Charlie Rose TV program: An hour with General David Petraeus Google Video of program taped 2007-04-26
 Profile by The New York Times
 Graduate Alumni profile Woodrow Wilson School of Public and International Affairs
 "In Company of Soldiers" (March 15, 2004) by Rick Atkinson
 "101st Airborne Scores Success in Reconstruction of Northern Iraq" (September 4, 2003) by Michael R. Gordon, The New York Times

১৯৫২-এ জন্ম
ওলন্দাজ বংশোদ্ভূত মার্কিন ব্যক্তি
মার্কিন জেনারেল
ইরাক যুদ্ধের সামরিক কর্মকর্তা
জীবিত ব্যক্তি
লিজিওন অব মেরিট প্রাপক
তারকনাথ দাস

তারকনাথ দাস (১৫ই জুন ১৮৮৪ – ২২শে ডিসেম্বর ১৯৫৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম বিপ্লবী নেতা এবং একজন আন্তর্জাতিক খ্যাতিসম্পন্ন বুদ্ধিজীবী। তারকনাথ দাসের প্রধান অবদান প্রথম বিশ্বযুদ্ধ চলাকালীন হিন্দু-জার্মান ষড়যন্ত্রের প্রস্থাপনা।

জন্ম ও শিক্ষাজীবন
তারকনাথ দাসের জন্ম চব্বিশ পরগনার মাঝিপাড়ায়। তার পিতার নাম কালীমোহন দাস। তিনি স্কুলের ছাত্র থাকা অবস্থায় রাজনৈতিক কাজের সাথে যুক্ত হন। ১৯০১ সালে কলকাতার আর্য মিশন ইন্সটিটিউশন থেকে এন্ট্রান্স পাস করে কিছুদিন কলেজে পড়েন। ছাত্রাবস্থায় উত্তর ভারতে বৈপ্লবিক রাজনীতি প্রচারকালে পুলিসের নজরে আসেন।

বিদেশে বৈপ্লবিক কার্যকলাপ 
গ্রেপ্তার হওয়ার আগেই ১৯০৫ সালে জাপান ও পরের বছর আমেরিকা চলে যান। আমেরিকায় ফ্রি হিন্দুস্থান পত্রিকার মাধ্যমে প্রবাসী ভারতীয় বিপ্লবী ও গদর পার্টি কর্মী সাথে যোগাযোগের চেষ্টা করতে থাকেন। ১৯১১ সালে ওয়াশিংটন বিশ্ববিদ্যালয় থেকে এম.এ পাশ করে কাজে যোগদান করেন এবং ১৯১৬ সালে বার্লিন কমিটির প্রতিনিধি হিসেবে চীনে যাত্রা। আমেরিকায় ভারতীয় বৈপ্লবিক কার্যকলাপের জন্যে তার ২২ মাস জেল হয়। বৈপ্লবিক কাজের পাশাপাশি পড়াশোনা করেছেন। জর্জ টাউন বিশ্ববিদ্যালয় থেকে 'আন্তর্জাতিক সম্পর্ক ও আন্তর্জাতিক আইন' বিষয়ে পি এইচ ডি ডিগ্রী পান ১৯২৪ খ্রিষ্টাব্দে।

তারকনাথ দাস ফাউন্ডেশন
তারকনাথ দাস ১৯২৪ খ্রিস্টাব্দে পিএইচডি ডিগ্রি লাভের পর নিউইয়র্ক বিশ্ববিদ্যালয়ে অধ্যাপনা করেছেন। মার্কিন মহিলা মেরি কিটিং মোর্সকে বিবাহ করেন। তবে ১৯২৫-৩৪ খ্রিস্টাব্দে ইউরোপে বসবাসকালে ভারতীয় ছাত্রদের বিজ্ঞানে  উচ্চশিক্ষার সুযোগসুবিধা প্রদানের উদ্দেশ্যে নিজের চেষ্টায় গড়ে তোলেন ইন্ডিয়া ইনস্টিটিউট। আর এই উদ্দেশ্যেই উদ্ভব হয় তারকনাথ দাস ফাউন্ডেশন। ১৯৩৫ খ্রিস্টাব্দে ফাউন্ডেশনটি মার্কিন যুক্তরাষ্ট্রে রেজিস্ট্রিকৃত হয়। ১৯৫০ খ্রিস্টাব্দে কলকাতাতেও এর একটি শাখা রেজিস্ট্রি হয়।

লেখালিখি 
রামানন্দ চট্টোপাধ্যায়ের মডার্ন রিভিউ পত্রিকায় প্রবন্ধ লিখতেন। ১৯৩৫ সালে ক্যাথলিক ইউনিভার্সিটিতে প্রদত্ত 'ফরেন পলিসি ইন ফার ইস্ট' শীর্ষক বক্তৃতা সাড়া জাগায় যা পরে পুস্তকাকারে প্রকাশিত হয়েছিল। তার রচিত গ্রন্থগুলির মধ্যে 
 ইন্ডিয়া ইন ওয়ার্ল্ড পলিটিকস ও বাংলায়
 বিশ্ব রাজনীতির কথা বিশেষ উল্লেখযোগ্য।

মৃত্যু
তিনি ২২ ডিসেম্বর, ১৯৫৮ সালে নিউইয়র্কে মারা যান।

তথ্যসূত্র 

১৮৮৪-এ জন্ম
১৯৫৮-এ মৃত্যু
ভারতীয় বিপ্লবী
পশ্চিমবঙ্গের বিপ্লবী
মার্কিন হিন্দু
অনুশীলন সমিতি
গদর পার্টি
স্কটিশ চার্চ কলেজের প্রাক্তন শিক্ষার্থী
পশ্চিমবঙ্গের ভারতীয় স্বাধীনতা কর্মী
হিন্দু-জার্মান ষড়যন্ত্র
উত্তর চব্বিশ পরগনা জেলার ব্যক্তি
বাঙালি হিন্দু
পশ্চিমবঙ্গের পণ্ডিত
বাঙালি বংশোদ্ভূত মার্কিন ব্যক্তি
ব্রিটিশ শাসনামলে বাংলার বিপ্লবী
ভারতীয় শিক্ষায়তনিক
কলকাতা বিশ্ববিদ্যালয়ের প্রাক্তন শিক্ষার্থী
মার্কিন যুক্তরাষ্ট্রে ভারতীয় অভিবাসী
হিন্দু সক্রিয়কর্মী
কলাম্বিয়া বিশ্ববিদ্যালয়ের শিক্ষক
লুব্ধক

লুব্ধক (ইংরেজি নাম: Sirius) পৃথিবীর আকাশের উজ্জ্বলতম তারা।  ইংরেজিতে কখনও কখনও "আলফা ক্যানিস মেজরিস" নামে আখ্যায়িত হয়। এটি একটি জোড়া বা যুগ্মতারা। লুব্ধক বলতে মূলত "সিরিয়াস এ" তারাটিকে বোঝায়। এর একটি প্রতিবেশী শ্বেত বামন তারা আছে যার নাম "সিরিয়াস বি"। লুব্ধকের আপাত প্রভা -১.৪৭ যা আকাশের দ্বিতীয় উজ্জ্বল তারা ক্যানোপাস বা অগস্ত্য থেকে দু’গুণ বেশি উজ্জ্বল। জোরা তারার উজ্জ্বল তারাটি হল প্রধান সারণীর বর্ণালি টাইপ A০ অথবা A১, যার নাম সিরিয়াস A, আর সেটির সঙ্গী তারা একটি ম্লান শ্বেত বামন, যাকে সিরিয়াস B বলা হয়। তারা একে অপরকে ৫০ বছরে একবার প্রদক্ষিণ করে, সেই সময়ে তাদের মধ্যে দূরত্ব ৮.২ থেকে ৩১.৫ জ্যোতির্বিদ্যা এককের মধ্যে ওঠানামা করে।

লুব্ধক এত উজ্জ্ব্ল দুটি কারণে- এর স্বকীয় উজ্জ্ব্লতা এবং এর অবস্থান পৃথিবীর খুবই নিকটে। জ্যোতির্বিজ্ঞানীদের হিসাব অনুযায়ী এই তারা সৌরমণ্ডল থেকে মাত্র ৮.৬ আলোকবর্ষ দূরে এবং লুব্ধকজগৎ সৌরমণ্ডলের নিকটতম প্রতিবেশী। লুব্ধক ধীরে ধীরে সৌরমণ্ডলের নিকটবর্তী হচ্ছে; এ কারণে আগামী ৬০,০০০ বছরে এর উজ্জ্ব্লতা সামান্য বৃদ্ধি পাবে। এই সময়ের পর লুব্ধক সৌরমণ্ডল থেকে দূরে সরে যাবে কিন্তু আরো ২১০,০০০ বছর লুব্ধক পৃথিবীর আকাশে উজ্জ্ব্ল তারা হিসেবেই থাকবে।

লুব্ধক জগৎ দুটি তারার সমন্বয়ে গঠিত। "সিরিউস এ" এর ভর সূর্যের ভরের প্রায় দ্বিগুণ এবং এর ঔজ্জ্বল্য সূর্যের ২৫ গুণ। কিন্তু এর ঔজ্জ্বল্য অন্যান্য তারা হতে কম যেমন "ক্যানোপাস" বা "রাইজেল"। জ্যোতির্বিজ্ঞানীদের মতে লুব্ধক জগৎ -এর জন্ম ২০০০-৩০০০ লক্ষ বছর পূর্বে। তুলোনামুলক ভারী তারাটি "সিরিউস বি" ১২০০ লক্ষ বছর পূর্বে শ্বেত বামন তারায় পরিণত হয়েছে।

তথ্যসূত্র

বহিঃসংযোগ 
 লুব্ধক সম্পর্কে অধ্যাপক কেলারের ওয়েব পৃষ্ঠা
 APOD of Sirius B in x-ray
 Discussion on Dogon issue

বেয়ার বস্তু
যুগল তারা
মৃগব্যাধ মণ্ডল
ফ্ল্যামস্টিড বস্তু
এইচডি এবং এইচডিই বস্তু
পৌরাণিক কুকুর
শ্বেত বামন
শ্বেত প্রধান ধারার তারা
প্রাচীনকাল থেকে জ্ঞাত জ্যোতির্বৈজ্ঞানিক বস্তু
এ-ধরণের প্রধান ধারার তারা
যুগ্ম তারা
শ্যামজী কৃষ্ণ বর্মা

শ্যামজী কৃষ্ণ বর্মা (১৮৫৭-১৯৩০) একজন ভারতীয় বিপ্লবী যোদ্ধা ছিলেন।  একজন ভারতীয় জাতীয়তাবাদী রাজনীতিবিদ এবং উকিল ছিলেন তিনি।  শ্যামজী কৃষ্ণ বর্মার প্রধান অবদানের মধ্যে লন্ডনে অবস্থিত ভারতীয় ছাত্রদের জন্য ইন্ডিয়া হাউস প্রতিষ্ঠা এবং পরবর্তিকালে দি ইন্ডিয়ান সোসিওলজিস্ট নামক জাতীয়তাবাদী প্রকাশনার প্রস্থাপনা।  ভারতবর্ষের স্বরাজলাভের আন্দোলনের জন্য ১৯০৫ সালে ম্যাডাম ভিকাজী রুস্তম কামার সাহাজ্যে তিনি প্রতিষ্ঠা করেন দি ইন্ডিয়ান হোম রুল সোসাইটি। প্রথম বিশ্ব যুদ্ধ্ব চলাকালীন তিনি ফ্রান্সে আশ্রয় নেন।

তথ্যসূত্র 

ভারতবর্ষে ব্রিটিশবিরোধী সশস্ত্র আন্দোলন
ভারতীয় রাজনীতিবিদ
১৮৫৭-এ জন্ম
১৯৩০-এ মৃত্যু
ভারতীয় আইনজীবী
২০শ শতাব্দীর ভারতীয় সাংবাদিক
২০শ শতাব্দীর ভারতীয় আইনজীবী
ভারতীয় বিপ্লবী
ভারতীয় পুরুষ সাংবাদিক
ভারতীয় স্বাধীনতার বিপ্লবী আন্দোলন
গুজরাতি ব্যক্তি
১৯শ শতাব্দীর ভারতীয় আইনজীবী
১৯শ শতাব্দীর ভারতীয় সাংবাদিক
অভ্যন্তরীণ মন্দিরের সদস্য
অপদূরবিন্দু

উপবৃত্তাকার কক্ষপথের যে বিন্দুসমূহ মহাকর্ষীয় আকর্ষণের নাভি থেকে সবচেয়ে দূরে বা উক্ত বিন্দুর সবচেয়ে কাছে সেগুলোকে অপদূরবিন্দু () বলে।

অপসূর ও অণুসূর 
সূর্যের চারদিকে ঘূর্ণায়মান কোন বস্তু সাধারণত বৃত্তাকার কক্ষপথে না ঘুরে অনেকটা উপবৃত্তাকার কক্ষপথ অনুসরণ করে। তাই সূর্য থেকে এর দূরত্বের হ্রাস বৃদ্ধি ঘটে। সকল গ্রহ এই নিয়ম মেনে চলে। কোন গ্রহ থেকে সূর্যের ন্যূনতম দূরত্বকে উক্ত গ্রহের অণুসূর (Periapsis) এবং এর বিপরীতকে অপসূর (Apoapsis) বলা হয়।

যেদিন সূর্য থেকে পৃথিবীর দূরত্ব সবচেয়ে কম থাকে, তাকে অণুসূর বলে। সাধারণত, ১ থেকে ৩ জানুয়ারি সূর্য ও পৃথিবীর মধ্যবর্তী দূরত্ব সবচেয়ে কম থাকে।

যেদিন সূর্য থেকে পৃথিবীর দূরত্ব সবচেয়ে বেশি থাকে, তাকে অপসূর বলে। সাধারণত ১ থেকে ৪ জুলাই সূর্য ও পৃথিবীর মধ্যবর্তী দূরত্ব সবচেয়ে বেশি থাকে। এই সময় সূর্য থেকে পৃথিবীর দূরত্ব হয় ১৫ কোটি ২০ লক্ষ কিমি।

তথ্যসূত্র

বহিঃসংযোগ 

 Apogee – Perigee Photographic Size Comparison, perseus.gr
 Aphelion – Perihelion Photographic Size Comparison, perseus.gr
 Earth's Seasons: Equinoxes, Solstices, Perihelion, and Aphelion, 2000–2020 , usno.navy.mil
 Dates and times of Earth's perihelion and aphelion, 2000–2025  from the United States Naval Observatory
 List of asteroids currently closer to the Sun than Mercury (These objects will be close to perihelion)

গ্রহ বিজ্ঞান
কক্ষপথ
খ-বলবিজ্ঞান
ক্ষুদিরাম বোস সেন্ট্রাল কলেজ

ক্ষুদিরাম বোস সেন্ট্রাল কলেজ কলকাতার এক কলেজ। এই শিক্ষাপ্রতিষ্ঠানটিতে স্নাতক পর্যায়ে পড়ানো হয়। কলেজটি কলকাতা বিশ্ববিদ্যালয়ের অধীনস্থ।

বিভাগ

শিল্পকলা,বাণিজ্য,বিজ্ঞান
বাংলা
ইংরেজি
ইতিহাস
কূটনীতি
ভূগোল
হিন্দি
বাণিজ্য

তথ্যসূত্র 

কলকাতার কলেজ
পশ্চিমবঙ্গের শিক্ষাপ্রতিষ্ঠান
১৯৬৫-এ প্রতিষ্ঠিত শিক্ষাপ্রতিষ্ঠান
১৯৬৫-এ পশ্চিমবঙ্গে প্রতিষ্ঠিত
কলকাতা বিশ্ববিদ্যালয়ের অধিভুক্ত
কলকাতার বিশ্ববিদ্যালয় ও কলেজ
অ্যাসোসিয়েটেড প্রেস

এপি বা এসোসিয়েটেড প্রেস একটি আন্তর্জাতিক সংবাদ সংস্থা। এটি পৃথিবীর অন্যতম বৃহৎ একটি আমেরিকান সংবাদ সংস্থা। এটি আমেরিকার কতগুলো সংবাদ পত্রিকা ও সম্প্রচার কেন্দ্রের মালিকানাধিন একটি সমবায় প্রতিষ্ঠান। আমেরিকার বাইরের অনেক সংবাদ পত্রিকা ও টেলিভিশন সম্প্রচার কর্তৃপক্ষ ফির বিনিময়ে এপি র সংগৃহিত তথ্য ব্যবহার করে । এর প্রধান সদর দপ্তর নিউইয়র্কে অবস্থিত।

২০০৫ এ ১৭০০ সংবাদপত্র ও ৫০০০ টেলিভিশন ও বেতার সংস্থা এপির সংগৃহিত তথ্য ব্যবহার করেছে। এপির ফটো লাইব্রেরিতে ১ কোটির ও বেশি ছবি আছে। বর্তমানে এপির ২৪২ টি ব্যুরোর মাধ্যমে ১২১টি দেশে সেবা দিচ্ছে।

ইতিহাস 

অ্যাসোসিয়েটেড প্রেস ১৮৪৬ সালের মে মাসে  মেক্সিকান-আমেরিকান যুদ্ধের খবর প্রেরণের খরচ ভাগ করে নেওয়ার জন্য নিউইয়র্ক শহরের পাঁচটি দৈনিক সংবাদপত্র গঠিত হয়েছিল। এই উদ্যোগের আয়োজন করেছিলেন মোজেস ইয়েল বিচ (1800–68), দি সান এর দ্বিতীয় প্রকাশক, এরপর নিউইয়র্ক হেরাল্ড, নিউইয়র্ক কুরিয়ার এন্ড এনকুইয়ার, দ্য জার্নাল অব কমার্স এবং নিউ ইয়র্ক ইভিনিং এক্সপ্রেস যোগ দিয়েছিল।

তথ্যসূত্র 

তথ্য যাচাইয়ের ওয়েবসাইট
জনসেবায় পুলিৎজার পুরস্কার বিজয়ী
মার্কিন যুক্তরাষ্ট্রের ক্রীড়া গণমাধ্যম
মার্কিন যুক্তরাষ্ট্র ভিত্তিক সংবাদ সংস্থা
১৮৪৬-এ প্রতিষ্ঠিত প্রকাশনা
মার্কিন যুক্তরাষ্ট্রে সদর দফতর বহুজাতিক কোম্পানি
পারফিউম: দ্য স্টোরি অব আ মার্ডারার

ডাস পারফুম () ২০০৬ সালে মুক্তিপ্রাপ্ত একটি জার্মন চলচ্চিত্র। এই মনস্তাত্ত্বিক থ্রিলার চলচ্চিত্রটি পরিচালনা করেছেন জার্মান চলচ্চিত্র পরিচালক Tom Tykwer। Patrick Süskind রচিত পারপিউম নামক উপন্যাসের কাহিনী অবলম্বনে এটি নির্মিত হয়েছে।

সমালোচকরা এই সিনেমার প্রতি মিশ্র প্রতিক্রিয়া ব্যক্ত করেছেন। রটেন টম্যাটোসে এর রেটিং ৫৬% যে কারণে এটি রটেন হিসেবে চিহ্নিত হয়েছে। কিন্তু ইউরোপে ব্যাপক বাণিজ্যিক সফলতা লাভ করেছে ছবিটি। মার্কিন যুক্তরাষ্ট্রে এর ব্যাপক প্রচার সম্ভব হয়নি, কেবল গুটিকতক থিয়েটারে এটি মুক্তি পায়। কয়েকটি সীমাবদ্ধতা থাকলেও রজার ইবার্ট সহ বেশ কয়েকজন সমালোচকের মতে, হরর এবং বিস্ময়ের ঘোরে এই ছবিটি দেখেই যেতে হয়ে। এর কাহিনী খুব দ্রুত গতিতে এগোয় এবং দর্শককে অভিভূত করে রাখে।

বহিঃসংযোগ 
 Perfume: The Story of a Murderer - Official Movie Website.
 Official German website
 
 Film review from Indie-London.
 european-films.net's review
 Perfume soundtrack microsite

২০০৬-এর চলচ্চিত্র
জার্মান চলচ্চিত্র
ড্রিমওয়ার্কস পিকচার্সের চলচ্চিত্র
ইংরেজি ভাষার চলচ্চিত্র
ফরাসি চলচ্চিত্র
মার্কিন চলচ্চিত্র
মনস্তাত্ত্বিক থ্রিলার চলচ্চিত্র
স্পেনীয় চলচ্চিত্র
জার্মানিতে ধারণকৃত চলচ্চিত্র
প্যারিসের পটভূমিতে চলচ্চিত্র
বার্সেলোনায় ধারণকৃত চলচ্চিত্র
অনাথ সম্পর্কে চলচ্চিত্র
ইংরেজি ভাষার ফরাসি চলচ্চিত্র
স্পেনে ধারণকৃত চলচ্চিত্র
সাইকোপ্যাথ সম্পর্কে চলচ্চিত্র
স্টুডিওক্যানেলের চলচ্চিত্র
মার্কিন মনস্তাত্ত্বিক থ্রিলার চলচ্চিত্র
প্যারামাউন্ট পিকচার্সের চলচ্চিত্র
সামিট এন্টারটেইনমেন্টের চলচ্চিত্র
যাদু বাস্তবতাবাদ চলচ্চিত্র
মৃত্যুদণ্ড সম্পর্কে চলচ্চিত্র
ফ্রান্সের পটভূমিতে চলচ্চিত্র
ফ্রান্সে ধারণকৃত চলচ্চিত্র
২০০০-এর দশকের ইংরেজি ভাষার চলচ্চিত্র
২০০০-এর দশকের মার্কিন চলচ্চিত্র
বিকুর হা-তিজমোরেত

বিকুর হা-তিজমোরেত (হিব্রু ভাষায়: Bikur Ha-Tizmoret, ביקור התזמורת, ইংরেজি নাম: The Band's Visit) ২০০৭ সালে মুক্তিপ্রাপ্ত একটি ইসরায়েলী চলচ্চিত্র। এরান কোলিরিন পরিচালিত এই ছবিটি আরব সাংস্কৃতিক কেন্দ্রের উদ্বোধনী অনুষ্ঠানে সঙ্গীত পরিবেশনের জন্য মিশর থেকে ইসরায়েলে আসা একটি ধ্রুপদী আরব পুলিশী ব্যান্ড দলের গল্প বলে যায়। তারা অনুষ্ঠান উপলক্ষে ইসরায়েলে এসে বিমান বন্দরে কোন সাহায্যকারী পায়নি। ভুল শহরের বাস ধরে ভুল শহরে চলে যায়। তারা। সেই শহরে একটি রাত কাটাতে হয় তাদের। এই রাতের কাহিনীর মাধ্যমেই তাদের সবার চরিত্র উন্মোচিত হয়।

ইসরায়েল সেরা বিদেশী ভাষার চলচ্চিত্র হিসেবে একাডেমি পুরস্কারের জন্য প্রথমে এই ছবিটিই পাঠিয়েছিল। কিন্তু, অর্ধেকের বেশি ইংরেজি সংলাপ থাকায় একাডমেই তা গ্রহণ করেনি। পরবর্তীকালে তারা বিউফোর্ট পাঠায় যা অস্কারের জন্য মনোনীত হয়েছিল।

সমালোচকরা এই সিনেমাটির অত্যন্ত ইতিবাচক সমালোচনা করেছেন। রটেন টম্যাটোসে এর রেটিং ৯৮%, অর্থাৎ শতকরা ৯৮ ভাগ সমালোচক এর প্রশংসা করেছেন। অনেক পত্রিকা এবং সাংবাদিকের গণনা অনুসারে এই ছবিটি ২০০৭ সালে মুক্তিপ্রাপ্ত সেরা ১০ চলচ্চিত্রের মধ্যে উঠে এসেছে।

তথ্যসূত্র

বহিঃসংযোগ 
 
 
 
 
 Trailer  at the Internet Movie Database

২০০৭-এর চলচ্চিত্র
ইসরায়েলি চলচ্চিত্র
২০০০-এর দশকের নাট্য চলচ্চিত্র‎
ইসরায়েলের পটভূমিতে চলচ্চিত্র
আন্তঃসম্পর্কীয় প্রণয়ধর্মী চলচ্চিত্র
মার্কিন হাস্যরসাত্মক নাট্য চলচ্চিত্র
২০০০-এর দশকের ইংরেজি ভাষার চলচ্চিত্র
ইংরেজি ভাষার ফরাসি চলচ্চিত্র
ফরাসি বহুভাষিক চলচ্চিত্র
২০০০-এর দশকের মার্কিন চলচ্চিত্র
ভারতের গণমাধ্যম

ভারতে গণমাধ্যমের প্রসার ব্যাপক ও গভীর। তবে ভারতীয় গণমাধ্যমের স্বাধীনতা ২০১৬ থেকে ফি-বৎসর কমছে। ২০২১ এ ১৭৯টি দেশের মধ্যে সংবাদমাধ্যমের স্বাধীনতারভদিক দিয়ে ভারত ১৪০তম হয়েছিল।

বাংলা ভাষায় প্রকাশিত পত্র ও পত্রিকা

বাংলা দৈনিক সংবাদপত্র 
 আজকাল
 আনন্দবাজার পত্রিকা 
 উত্তরবঙ্গ সংবাদ
 বর্তমান 
 গণশক্তি
 সংবাদ প্রতিদিন 
 দৈনিক স্টেটসম্যান

বাংলা ম্যাগাজিন 
 আনন্দমেলা
 সন্দেশ
 আনন্দলোক
 সানন্দা
 দেশ
 সাপ্তাহিক বর্তমান
 খনন

টেলিভিশন
ভারতে টেলিভিশন চালু হয়েছিল অনেকদিন আগেই, কিন্তু তা বহুবছর ধরে কেবলমাত্র দিল্লিতেই সীমাবদ্ধ ছিল। টেলিভিশনকে তখন একটা বিলাসবস্তু বলে মনে করা হতো বলে বিতর্ক চালু ছিল সারাভারত জুড়ে যে ভারতের মতো উন্নয়নশীল দেশে টেলিভিশনের মতো একটা মাধ্যমের আদৌ প্রয়োজন আছে কি না।  কেন্দ্রীয় সরকার এই বিতর্ককে মান্য করে ১৯৭৫ সালের ৯ আগস্ট টেলিভিশনকে কেবলমাত্র দিল্লির সীমাতেই আটকে রাখলেন ।

পূর্ব ভারতে প্রথম টেলিভিশন কেন্দ্র কলকাতাতে স্থাপনের কাজ শুরু হয় টালিগঞ্জে রাধা ফিল্ম স্টুডিওতে ।

আরও দেখুন 
 ভারতের সংবাদপত্র তালিকা

তথ্যসূত্র 

 Registrar of Newspapers for India(বাংলা)

বহিঃসংযোগ 
 Registrar of Newspapers for India

দেশ অনুযায়ী গণমাধ্যম
ভারতের গণমাধ্যম
দেশ অনুযায়ী এশিয়ার গণমাধ্যম
অ্যান্টিলোপ গিরিখাদ

অ্যান্টিলোপ গিরিখাত হলো আমেরিকার দক্ষিণ-পশ্চিমে অবস্থিত একটি স্লট গিরিখাত। এটা পাতা, অ্যারিজোনা এর পূর্ব নামাজো জমি উপর হয়। অ্যান্টিলোপ গিরিখাতে দুটি আলাদা দর্শনীয় বিভাগ রয়েছে প্রথমটি হলো "উচ্চ অ্যান্টিলোপ গিরিখাত" বা "দ্যা ক্র্যাক" এবং দ্বিতীয়টি হলো "নিম্ন অ্যান্টিলোপ গিরিখাত" বা "দ্যা কর্কস্কর"।

উচ্চ এন্টিলোপ গিরিখাতের নাম জন নাউজো Tsé bighanílíní, যার অর্থ 'জল যেখানে পাথর মাধ্যমে চালানো হয়'। নিচের এন্টিলোপ ক্যানিয়ন হজদিস্তাজি (নামাজো পার্ক এবং বিনোদন বিভাগে "হেসেস্তাবাজি" নামে পরিচিত), বা 'সার্ফাল রক আর্কস'। উভয় নাভাজো জাতির লেচী অধ্যায়ে রয়েছে। গিরিখাতে শুধুমাত্র গাইডেড ট্যুর দ্বারা প্রবেশযোগ্য।

তথ্যসূত্র 

অসম্পূর্ণ
গিরিখাদ
ফিফা ০৮

ফিফা ০৮ ইলেকট্রনিক আর্টসের ফিফা সিরিজের একটি ফুটবল গেমস। গেমসটি প্রস্তুত করেছে ইএ কানাডা এবং বিশ্বব্যাপী ইএ স্পোর্টস লেবেলের অধীনে বাজারে ছাড়া হয়েছে। ২০০৭ সালের সেপ্টেম্বর মাসে ইউরোপ ও অস্ট্রেলিয়া অঞ্চলে এবং ২০০৭ সালের অক্টোবরে উত্তর আমেরিকায় জনপ্রিয় সকল গেম কনসোলের জন্য এটি প্রকাশ করা হয়। এর মধ্যে প্লেস্টেশন ৩ ও এক্সবক্স ৩৬০ সংস্করণে উন্নততর গেম ইঞ্জিন ব্যবহার করা হয়েছে। ফলে এই সংস্করণের গ্রাফিক্সের মান অনেক উন্নত এবং এতে অনেক ধারাভাষ্যকার যুক্ত করা হয়েছে। ইএ এই সংস্করণের নাম দিয়েছে পরবর্তী-প্রজন্ম। কম্পিউটারসহ অন্যান্য সংস্করণে পুরানো গেম ইঞ্জিন ব্যবহৃত হয়েছে। নিনটেন্ডো ডিএস সংস্করণে জায়গা সঙ্কটের কারণে অপেক্ষাকৃত কম দল, স্টেডিয়াম, মোড ও পোশাক দেয়া হয়েছে।

পরবর্তী প্রজন্মের গেম ইঞ্জিনে ধারাভাষ্য দিয়েছেন স্কাই স্পোর্টসের মার্টিন টেইলর এবং অ্যান্ডি গ্রে। তবে বর্তমান প্রজন্মের গেম কনসোলে ক্লাইভ টাইল্ডেসলি গ্রেকে সঙ্গ দিয়েছেন।

তথ্যসূত্র

বহিঃসংযোগ 
 Official site

উইন্ডোজ গেম
লা লিগার অনুমতিপ্রাপ্ত ভিডিও গেম
২০০৭-এর ভিডিও গেম
ফিফা (ভিডিও গেম ধারাবাহিক)
ফুটবল ভিডিও গেম
ইস্পোর্টস গেম
প্লেস্টেশন ৩-এর ভিডিও গেম
টেলিসেন্টার

টেলিসেন্টার এমন একটি স্থান যেখানে সাধারণ মানুষ কম্পিউটার, ইন্টারনেট এবং অন্যান্য আধুনিক প্রযুক্তির সুযোগ পায়, যা মানুষকে তথ্য যোগার, তৈরি এবং অন্যদের সাথে যোগাযোগের সুযোগ করে দেয়, এবং যা থেকে তাদের একবিংশ শতাব্দীর প্রয়োজনীয় ডিজিটাল জ্ঞানের উন্নয়ন হয়। প্রত্যেকটি টেলিসেন্টার আলাদা রকমের হলেও তাদের কিছু সাধারণ লক্ষ্য রয়েছে যেমন প্রযুক্তির ব্যবহারের মাধ্যমে কোন গোষ্ঠিকে অর্থনৈতিক, শিক্ষা এবং সামাজিক উন্নয়নের মাধ্যমে-বিচ্ছিন্নতা দূরীকরণ, প্রযুক্তি বৈশম্য দূর, স্বাস্থ্য বিষয়ক সচেতনতা বৃদ্ধি, অর্থনৈতিক সুযোগ তৈরি এবং যুব সমাজকে সম্পৃক্তকরণ ইত্যাদি। বিশ্বের প্রায় সব দেশেই টেলিসেন্টার থাকলেও, এক এক দেশের এর নাম ভিন্ন। এবং একেক প্রতিষ্ঠানের টেলিসেন্টারের নামও ভিন্ন ভিন্ন।

বহিঃসংযোগ 
 Telecentre.org is a community working to create resources for telecentres around the world.
 telecentre magazine  is a quarterly journal dedicated to examine the role of public access to technology. The magazine is published by CSDMS in collaboration with telecentre.org.
 Mission 2011 is a telecentre programme led by Bangladesh Telecentre Network. It aims to set up 40,000 telecentre across Bangladesh, which is about building a sustainable information and knowledge system for the poor and the marginalized by 2011, the 40th anniversary of Bangladesh.
 Mission 2007 is a telecentre program led by Professor M. S. Swaminathan. It aims to set up 100,000 telecentres across India.
 Nemmadi is an 800 telecentre initiative by the Government of Karnataka, India.
 Making the Connection: Scaling Telecentres for Development is a book published in 2007. It identifies and discusses the most pressing issues facing the global telecentre movement.
 The Journal of Community Informatics: Special Issue on Telecentres 
 Quick Guide to Resources and Work on Telecentres in international Institutions and Donor Agencies (infoDev).
 UNESCO's Community Multimedia Centers
 From the Ground Up, telecentre.org/IDRC.
 The Community Telecentre Cookbook, by Mike Jensen and Anriette Esterhuysen, for UNESCO, 2001.
 e-Sri Lanka Telecentre Development Program: Strategic Choices and Challenges of a High Risk High Impact Investment, by Francisco J. Proenza, 2004.
 Telecenter Sustainability: Myths and Opportunities, by Francisco J. Proenza, 2001.
 Telecenters for Socioeconomic and Rural Development, by Francisco J. Proenza (FAO), Roberto Bastidas-Buch (ITU) and Guillermo Montero (IADB), 2001.

উইকিবই 
 Information and Communication Technologies for Poverty Alleviation
 Telecentre Knowledge Network Wiki

সামাজিক প্রতিষ্ঠান
সংগঠনের প্রকারভেদ
অলাভজনক প্রযুক্তি
উন্নয়নের জন্য তথ্য ও যোগাযোগ প্রযুক্তি
সম্প্রদায়
অস্কার শিন্ডলার

অস্কার শিন্ডলার ()( (২৮শে এপ্রিল, ১৯০৮ - ৯ই অক্টোবর, ১৯৭৪) একজন জার্মান শিল্পপতি যিনি হলোকাস্টের হাত থেকে প্রায় ১,২০০ ইহুদিকে বাঁচিয়েছিলেন।  এই ইহুদিদেরকে তিনি সামরিক বাধ্যতামূলক শ্রমের কারখানা থেকে প্রথমে পোল্যান্ডে নিজের কারখানাতে এবং পরবর্তীকালে চেক প্রজাতন্ত্রে নিজের বাড়ির কাছের কারখানাতে নিয়ে আসেন। এভাবেই যুদ্ধ শেষ হওয়ার পূর্ব পর্যন্ত তাদেরকে রক্ষা করেন শিন্ডলার। তিনি সর্বাধিক ইহুদিকে হলোকাস্ট থেকে রক্ষা করতে পেরেছিলেন। তার জীবনী নিয়ে শিন্ডলার্‌স আর্ক নামে একটি উপন্যাস প্রকাশিত হয়েছে যার উপর ভিত্তি করে স্টিভেন স্পিলবার্গ তার শিন্ডলার্স লিস্ট চলচ্চিত্রটি নির্মাণ করেছেন।

তথ্যসূত্র

বহিঃসংযোগ 

 দ্য শিন্ডলার স্টোরি 
 Yad Vashem Memorial এ অস্কার ও এমিলি শিন্ডলার
 আউসভিজের ওয়েবসাইটে শিন্ডলারের তালিকা
 হলোকাস্ট থেকে ইহুদিদের রক্ষাকর্তাদের রচনা
 মার্কিন হলোকাস্ট মেমোরিয়াল মিউজিয়াম -অস্কার শিন্ডলার 
 এর সাইটে আসল শিন্ডলারের ছবি 
 শিন্ডলারের সেক্রেটারি মিমি রাইনহার্ডের সাথে সাক্ষাৎকার

১৯০৮-এ জন্ম
১৯৭৪-এ মৃত্যু
জার্মান ব্যবসায়ী
জার্মান মানবতাবাদী
নাৎসি পার্টির সদস্য
পূর্ব জার্মানি

জার্মান ডেমোক্র্যাটিক রিপাবলিক (GDR; জার্মান ভাষা: Deutsche Demokratische Republik' বা DDR; জনপ্রিয় নাম পূর্ব জার্মানি) ছিলো দ্বিতীয় বিশ্বযুদ্ধোত্তর ইউরোপে জার্মানির সোভিয়েত ইউনিয়ন-অধিকৃত এলাকা নিয়ে গঠিত একটি সমাজতান্ত্রিক রাষ্ট্র। ১৯৪৯ সাল থেকে ১৯৯০ সাল পর্যন্ত রাষ্ট্র হিসাবে এর অস্তিত্ব ছিলো। ১৯৯০ সালে এটি পশ্চিম জার্মানির সাথে একীভূত হয়ে বর্তমানের জার্মানি রাষ্ট্র গঠন করে। দুই জার্মানির জনগণ নিজেরাই বিভক্ত করে রাখা বার্লিন দেয়াল বা প্রাচীর ভেঙে ফেলে। সমাজতান্ত্রিক পূর্ব জার্মানি ও পুঁজিবাদি পশ্চিম জার্মানি আবার একীভূত হয়। অর্থাৎ জার্মানি ফের ঐক্যবদ্ধ হয়, পূর্ব-পশ্চিম বলতে আর কিছু থাকল না। বার্লিন প্রাচীর ভেঙে ফেলার মধ্য দিয়ে ইউরোপের বুকে জার্মানগণ একত্রিত হন। পূর্ব জার্মানির রাজধানী ছিলো বার্লিন শহরের পূর্বাংশ।

ইতিহাস 

দ্বিতীয় বিশ্বযুদ্ধ-পূর্ব এডলফ হিটলারের স্বপ্ন ছিল তৃতীয় রাইখ গড়ার, জার্মানদের পৃথিবীর সর্বশ্রেষ্ঠ হিসেবে প্রতিষ্ঠিত করার কিন্তু যুদ্ধে হেরে যায় জার্মানি। দ্বিতীয় বিশ্বযুদ্ধের পর জার্মানি মিত্রশক্তির নিয়ন্ত্রণে আসে। মার্কিন যুক্তরাষ্ট্র, ব্রিটেন, ফ্রান্স ও সোভিয়েত ইউনিয়নের আওতায় চার ভাগে বিভক্ত হয় জার্মানি। পরে ১৯৪৯ সালে সোভিয়েত ইউনিয়ন নিয়ন্ত্রণে থাকা পূর্ব জার্মানিকে ডেমোক্রেটিক রিপাবলিক হিসেবে ঘোষণা করা হয়, যাতে চালু হয় সমাজতান্ত্রিক ব্যবস্থা। আর বাকি তিন দেশের নিয়ন্ত্রণে থাকা বাকি অংশকে ফেডারেল রিপাবলিক অব জার্মানি গঠন করা হয়, চালু হয় পুঁজিবাদী ব্যবস্থা। স্নায়ুযুদ্ধকালে পশ্চিম জার্মানির পুঁজিবাদী অর্থনীতির মন্দ প্রভাব ও ঘরহীন মানুষের স্রোত ঠেকাতে ১৯৬১ সালে পূর্ব জার্মানির শাসকরা বার্লিন প্রাচীর নির্মাণ করে। তবে আশির দশকের শেষে সোভিয়েত ইউনিয়নে গর্বাচেভের উদার নীতিমালা সমগ্র বিশ্বে প্রভাব ফেলে। জার্মানি একীভূত হওয়ার যে দাবি উঠেছিল তার উপর গর্বাচেভের উদার নীতিমালা ইতিবাচক ভূমিকা রাখে। তারই ধারাবাহিকতায় ১৯৮৯ সালের ৯ নভেম্বর জার্মান একীভূত হওয়ার ঘোষণার সাথে সাথে বার্লিন প্রাচীর ভেঙে দেয়া হয়। স্নায়ুযুদ্ধের অবসান হয়। দুই জার্মানি আবারো একীভূত হয়।
সোভিয়েত ইউনিয়নের প্রেসিডেন্ট মিখাইল গর্বাচেভের উদারীক নীতিমালা গ্রহণ করলে দেশটি বহুভাগে বিভক্ত হয়। একে একে সকল রাজ্য স্বাধীন দেশ হিসেবে আত্মপ্রকাশ করে। বিশ্ব হয়ে পড়ে এককেন্দ্রিক। মনে করা হত, সমাজতান্ত্রিক সোভিয়েতের পতন হলেও একীভূত জার্মানি আবার পরাশক্তি হিসেবে আবির্ভূত হবে। কিন্তু সেটা হলো না বরং জার্মানি মার্কিন যুক্তরাষ্ট্রের মিত্রতে পরিণত হয়। বার্লিন প্রাচীর পতনের পর জার্মানি পরাশক্তি হিসেবে আবির্ভূত হতে পারেনি। বিশ্বব্যাপী অর্থনৈতিক মন্দার ঢেউ জার্মানিতে লাগলেও তারা দাবি করে মন্দা কাটিয়ে উঠেছে। জার্মানি এগোচ্ছে, সময় লাগলেও পূর্ব-পশ্চিমের অর্থনৈতিক, সামাজিক বৈষম্যের দেয়াল ভাঙছে, বেকারত্বের হারও কমছে। বিশ্বযুদ্ধোত্তর জার্মানির নতুন প্রজন্মের রাজনীতিকেরা জার্মান জাতি সম্পর্কে বিশ্ববাসীর অবিশ্বাস, ভয়-ভীতি-সংশয়কে পেছনে ফেলে এগিয়ে নিয়ে যাচ্ছে ঐক্যবদ্ধ জার্মানিকে।

জার্মানির ইতিহাস
ইউরোপ
১৯৪৯-এ প্রতিষ্ঠিত রাষ্ট্র ও অঞ্চল
সমাজতান্ত্রিক রাষ্ট্র
ইউরোপের প্রাক্তন রাষ্ট্র
সাবেক সমাজতান্ত্রিক প্রজাতন্ত্র
জীববৈজ্ঞানিক শ্রেণিবিন্যাস

জীববৈজ্ঞানিক শ্রেণিবিন্যাস এক ধরনের বৈজ্ঞানিক শ্রেণিবিন্যাস পদ্ধতি যার মাধ্যমে বিশ্বের আবিষ্কৃত সকল জীবকে বিভিন্ন গোষ্ঠী বা শ্রেণীতে সাজানো হয়। বৈজ্ঞানিকভাবে এই পদ্ধতিই সবচেয়ে বেশি স্বীকৃত। শ্রেণিবিন্যাসকে বৈজ্ঞানিক ট্যাক্সোনমির অংশ হিসেবে দেখা যেতে পারে তবে এটা অবশ্যই লোক-ট্যাক্সোনমি থেকে আলাদা। আধুনিক জীববৈজ্ঞানিক শ্রেণিবিন্যাসের জনক বলা হয় ক্যারোলাস লিনিয়াসকে। কারণ তিনিই প্রথম অভিন্ন ভৌত বৈশিষ্ট্যের আলোকে জীবের শ্রেণিবিভাগ করেছিলেন। এর পর থেকেই লিনিয়াসের করা শ্রেণিবিন্যাসকে বিভিন্নভাবে পরিমার্জিত ও সংশোধিত করা হচ্ছে যাতে এর সাথে ডারউইনের সাধারণ পূর্বপুরুষের তত্ত্বকে মেলানো যায়। অধুনা আণবিক ফাইলোজেনেটিক্স এর মাধ্যমে এই শ্রেণিবিন্যাসে অনেক ধরনের সংশোধন আনা হচ্ছে। এগুলো সূক্ষ্ণ ও নিখুঁত কারণ এক্ষেত্রে ডিএনএ তে সংরক্ষিত তথ্য ব্যবহার করা হয়। এই প্রক্রিয়াই ভবিষ্যতে ব্যবহৃত হতে থাকবে। জীববৈজ্ঞানিক শ্রেণিবিন্যাস বায়োলজিক্যাল সিস্টেমেটিক্স এর একটি শাখা।বিচিত্র ধরনের জীবজগৎকে চারিত্রিক বৈশিষ্ট্যের সাদৃশ্যের ভিত্তিতে একসাথে ও বৈসাদৃশ্যের ভিত্তিতে পৃথক দলে স্থাপনের নীতিমালায় পৃথিবীর সমস্ত জীবকে ধাপে ধাপে বিন্যাস করার পদ্বতিকে শ্রেণিবিন্যাস বলে।

শ্রেণিবিন্যাসবিদ্যার ধারাক্রম 
 ডোমেইন বা সম্রাজ্য
 রাজ্য বা জগৎ 
 উপরাজ্য
 শাখা
 ইনফ্রারাজ্য
 মহাপর্ব (উদ্ভিদবিজ্ঞানে মহাবিভাগ)
 পর্ব (উদ্ভিদবিজ্ঞানে বিভাগ)
 উপপর্ব (উপবিভাগ)
 ইনফ্রাপর্ব (ইনফ্রাবিভাগ)
 অনুপর্ব
 মহাকোহর্ট (উদ্ভিদবিজ্ঞান)
 কোহর্ট (উদ্ভিদবিজ্ঞান)
 উপকোহর্ট (উদ্ভিদবিজ্ঞান)
 ইনফ্রাকোহর্ট (উদ্ভিদবিজ্ঞান)
 মহাশ্রেণী
 শ্রেণী
 উপশ্রেণী
 ইনফ্রাশ্রেণী
 পার্ভশ্রেণী
 মহাবিভাগ (প্রাণিবিজ্ঞান)
 বিভাগ (প্রাণিবিজ্ঞান)
 উপবিভাগ (প্রাণিবিজ্ঞান)
 ইনফ্রাবিভাগ (প্রাণিবিজ্ঞান)
 মহালিজন (প্রাণিবিজ্ঞান)
 লিজন (প্রাণিবিজ্ঞান)
 উপলিজন (প্রাণিবিজ্ঞান)
 ইনফ্রালিজন (প্রাণিবিজ্ঞান)
 মহাকোহর্ট (প্রাণিবিজ্ঞান)
 কোহর্ট (প্রাণিবিজ্ঞান)
 উপকোহর্ট (প্রাণিবিজ্ঞান)
 ইনফ্রাকোহর্ট (প্রাণিবিজ্ঞান)
 গিগাবর্গ (প্রাণিবিজ্ঞান)
 মেগানবর্গ বা মেগাবর্গ (প্রাণিবিজ্ঞান)
 গ্র্যান্ডবর্গ বা কেপ্যাক্সবর্গ (প্রাণিবিজ্ঞান)
 মিরবর্গ বা হাইপারবর্গ (প্রাণিবিজ্ঞান)
 মহাবর্গ
 সিরিজ (মৎসকুল)
 বর্গ
 পার্ভবর্গ (কখনও কখনও)
 ন্যানবর্গ (প্রাণিবিজ্ঞান)
 হাইপোবর্গ (প্রাণিবিজ্ঞান)
 মিনবর্গ (প্রাণিবিজ্ঞান)
 উপবর্গ
 ইনফ্রাবর্গ
 পার্ভবর্গ (সাধারণত) বা অনুবর্গ(প্রাণিবিজ্ঞান)
 অনুচ্ছেদ (প্রাণিবিজ্ঞান)
 উপঅনুচ্ছেদ (প্রাণিবিজ্ঞান)
 গিগাপরিবার (প্রাণিবিজ্ঞান)
 মেগাপরিবার (প্রাণিবিজ্ঞান)
 গ্র্যান্ডপরিবার (প্রাণিবিজ্ঞান)
 হাইপারপরিবার (প্রাণিবিজ্ঞান)
 মহাপরিবার
 এপিপরিবার (প্রাণিবিজ্ঞান)
 Series (লেপিডোপ্টেরার জন্য)
 Group (লেপিডোপ্টেরার জন্য)
 পরিবার
 উপপরিবার
 ইনফ্রাপরিবার
 মহাগোত্র
 গোত্র
 উপগোত্র
 ইনফ্রাগোত্র
 গণ
 উপগণ
 অনুচ্ছেদ (উদ্ভিদবিজ্ঞান)
 উপঅনুচ্ছেদ (উদ্ভিদবিজ্ঞান)
 সিরিজ (উদ্ভিদবিজ্ঞান)
 উপসিরিজ (উদ্ভিদবিজ্ঞান)
 মহাপ্রজাতি বা প্রজাতিশ্রেণী
 প্রজাতি
 উপপ্রজাতি (বা শৈবালের জন্য Forma Specialis বা ব্যাক্টেরিয়ার জন্য ভ্যরাইটি)
 ভ্যারাইটি (উদ্ভিদবিজ্ঞান) or ফর্ম/মর্ফ (প্রাণিবিজ্ঞান)
 উপভ্যারাইটি (উদ্ভিদবিজ্ঞান)
 ফর্ম (উদ্ভিদবিজ্ঞান)
 উপফর্ম (উদ্ভিদবিজ্ঞান)

বৈজ্ঞানিক শ্রেণিবিন্যাস
শ্রেণিবিন্যাস পদ্ধতি
মূল বিষয়ের নিবন্ধ